
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL VAIZDO STEBĖJIMO KAMERŲ IR VAIZDO ĮRAŠŲ DUOMENŲ TVARKYMO ŠAKIŲ RAJONO SAVIVALDYBĖJE TVARKOS APRAŠO PATVIRTINIMO

2019 m. kovo   d.  Nr.
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos asmens duomenų teisinės apsaugos įstatymu, įgyvendindamas 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, ir Šakių rajono savivaldybės administracijos nuostatų, patvirtintų rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
              1. T v i r t i n u Vaizdo stebėjimo kamerų ir vaizdo įrašų duomenų tvarkymo Šakių rajono savivaldybėje tvarkos aprašą (pridedama).
              2. S k i r i u atsakingais už vaizdo duomenų tvarkymą ir apsaugą:
              2.1. Šakių rajono savivaldybės administracijos lauko teritorijų, vidaus patalpų, Šakių miesto viešųjų erdvių – rajono savivaldybės administracijos Bendrųjų reikalų skyrių;
               2.2. Šakių rajono savivaldybės administracijos seniūnijų viešųjų erdvių –  seniūnus.
              3. P a v e d u Bendrųjų reikalų skyriaus vyresniajai sekretorei Irenai Bacevičienei Dokumentų valdymo sistemos įrankiais su šiuo įsakymu supažindinti rajono savivaldybės administracijos valstybės tarnautojus ir darbuotojus, dirbančius pagal darbo sutartį.
	 4. P r i p a ž į s t u netekusiu galios rajono savivaldybės administracijos direktoriaus 2015 m. gegužės 8 d. įsakymą Nr. AT-437 „Dėl vaizdo įrašų duomenų tvarkymo tvarkos aprašo patvirtinimo“.
	  Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu A. Mickevičiaus g. 8A, Kaunas.



Administracijos direktorius						             Dainius Grincevičius





Parengė		
Bendrųjų reikalų skyriaus vedėja

Rita Vaičiūnienė
2019-03-13

